1806-ban az orosz hadsereg az ő parancsnoksága alatt sorakozott fel Napóleon ellen a Pułtuski csatában 1806. december 26-án, később az Eylaui véres csatában (1807. február 7–8.) az ő vezetése alatt próbálták megállítani a franciákat. A pułtuski csatában először legyőzte a Jean Lannes vezette francia erőket, de később meghátrált. Ezért a győzelemért kapta a Szent György kereszt második fokozatát, az eylaui csatáért pedig a legmagasabb orosz kitüntetést a Szent András-rendjelet. Megpróbált fájdalmas csapást mérni Napóleonra, de hat hónappal később megsemmisítő vereséget szenvedett a friedlandi csatában 1807. június 14-én, ami a tilsiti békéhez vezetett.